English: Yes, thank you, Jenny. Absolutely right. I completely agree with all of that. There are some really good examples, though, around Wales, that we direct people to. So, Pen y Cymoedd, I don't know if you've managed to go up there, but it's well worth a visit. The increasing biodiversity around what they call the 'spotting' of the turbines has been exponential. It's actually quite astonishing. The engagement with local people who are now using the forest, where they didn't before, has been extraordinary, and the community benefits package has delivered real benefit to that community. That's a state-owned operator, of course, and that's the point, isn't it? But the real profit is going back to the state operator and that's the bit that we want to get our hands on, if you like. This is just one strand of a large number of things that I've been trying to set out today. So, this is the large energy generator that we have had missing so far. But, that will not work unless we have the holistic network design - to use the jargon - so, the planned grid, as I describe it, so that we can feed it in properly, so that we can get the grid that we need to deliver people's needs and we can get people off off-grid oil, for example. We also need community engagement to make sure that the communities understand what is necessary for them. And that's not being paternalistic; I would have not the faintest idea unless somebody was able to help me understand what is possible in my particular home and my particular area for energy efficiency and so on. So, that's the area plans I was talking about; that's holistic planning for the future needs of the community, for its energy generation and for its efficiency - we need to do all of those things. We need to have the small renewables right across Wales at the moment, very particularly, because they can sometimes avoid the problems of the energy market. Just to be really clear, right at the moment, with the ridiculous way that the energy market works at the moment, even if we had a state-owned renewable operator, it would still be charging its energy at the marginal price of gas, which is clearly nonsensical. The UK Government needs to move to change the market and it's been sadly very lacking in doing so. And, in the new Bill going through Parliament, which I brought an LCM on very recently, I was very clear that although we needed that to make sure that the people of Wales got some of the benefit, it does not do to the energy market what is required to be done to make it work. So, just to be clear, community renewables can deliver that because they can do it off grid, but we have to do that in a way that's both resilient and capable of joining the grid once we get a more sensible energy market running. So, sorry to be really technical about the different strands of it, but it is important that we try to operate in what we've got now in the best way, but also plan for the future, so that when we do have a better market system we're able to benefit from it in a way that makes the most difference to the people of Wales.
Welsh: Ie, diolch i chi, Jenny. Rydych chi'n hollol gywir. Rwy'n cytuno'n llwyr â hynny i gyd. Er hynny, mae rhai enghreifftiau da iawn, o amgylch Cymru, yr ydym ni'n cyfeirio pobl atyn nhw. Felly, Pen y Cymoedd, wn i ddim a ydych chi wedi llwyddo i fynd yno, ond mae'n werth mynd yno. Mae'r fioamrywiaeth gynyddol o gwmpas yr hyn y maen nhw'n ei alw'n 'sbotio' y tyrbinau wedi bod yn rhyfeddol. Mae'n eithaf syfrdanol mewn gwirionedd. Mae'r ymgysylltu â phobl leol sydd bellach yn defnyddio'r goedwig, lle nad oedden nhw o'r blaen, wedi bod yn rhyfeddol, ac mae'r pecyn buddiannau cymunedol wedi darparu budd gwirioneddol i'r gymuned honno. Mae'r cwmni yna'n weithredwr gwladol, wrth gwrs, a dyna'r pwynt, ynte? Ond mae'r elw go iawn yn mynd yn ôl i'r gweithredwr gwladol a dyna'r darn yr ydym ni am gael ein dwylo arno, os mynnwch chi. Dim ond un elfen o nifer fawr o bethau rwyf wedi bod yn ceisio eu hamlinellu heddiw yw hyn. Felly, dyma'r cynhyrchydd ynni sylweddol a fu ar goll o'r cynllun hyd yma. Ond, ni fydd hynny'n gweithio oni bai bod gennym ni ddyluniad y rhwydwaith cyfannol - i ddefnyddio'r jargon - felly, y grid arfaethedig, fel yr wyf yn ei ddisgrifio, fel y gallwn ni ei gyflenwi'n iawn, fel y gallwn ni gael y grid angenrheidiol i ni ddiwallu anghenion pobl ac y gallwn ni gael pobl oddi ar olew y tu allan i'r grid, er enghraifft. Mae angen ymgysylltu â'r gymuned hefyd er mwyn sicrhau bod y cymunedau yn deall yr hyn sy'n angenrheidiol iddyn nhw. Ac nid bod yn llyffetheiriol yw hynny; fyddai gen i ddim y syniad lleiaf oni bai bod rhywun yn gallu fy helpu i ddeall beth sy'n bosib yn fy nghartref penodol i ac yn fy ardal benodol i ar gyfer effeithlonrwydd ynni ac yn y blaen. Felly, dyna'r cynlluniau ardal yr oeddwn yn sôn amdanynt; dyna gynllunio cyfannol ar gyfer anghenion y gymuned yn y dyfodol, ar gyfer creu ei hynni ac o ran ei effeithlonrwydd - mae angen i ni wneud yr holl bethau hynny. Mae angen i ni gael cynlluniau ynni adnewyddadwy bach ar draws Cymru ar hyn o bryd, yn benodol iawn, oherwydd gallan nhw weithiau osgoi problemau'r farchnad ynni. Dim ond i fod yn glir iawn, ar hyn o bryd, gyda'r ffordd hurt y mae'r farchnad ynni'n gweithio ar hyn o bryd, hyd yn oed pe bai gennym ni weithredwr adnewyddadwy gwladol, byddai'n dal i godi pris ymylol nwy am ei ynni, sy'n amlwg yn hurt bost. Mae angen i Lywodraeth y DU weithredu i newid y farchnad ac mae hi wedi bod yn ddiffygiol iawn yn gwneud hynny yn anffodus. Ac, yn y Bil newydd sy'n mynd trwy Senedd y DU, y cyflwynais i gynnig cydsyniad deddfwriaethol yn ei gylch yn ddiweddar iawn, roeddwn i'n glir iawn, er bod angen hynny i wneud yn siŵr bod pobl Cymru yn cael rhywfaint o'r budd, nad yw'n gwneud i'r farchnad ynni yr hyn sy'n ofynnol i wneud iddo weithio. Felly, dim ond i fod yn glir, gall cynlluniau ynni adnewyddadwy cymunedol gyflawni hynny oherwydd y gallan nhw wneud hynny oddi ar y grid, ond mae'n rhaid i ni wneud hynny mewn ffordd sy'n gydnerth ac yn gallu ymuno â'r grid unwaith y cawn ni farchnad ynni mwy synhwyrol. Felly, mae'n ddrwg gennyf am fod yn dechnegol iawn am y gwahanol elfennau o hynny, ond mae'n bwysig ein bod yn ceisio gweithredu gyda'r hyn sydd gennym ni nawr yn y ffordd orau, ond hefyd yn cynllunio ar gyfer y dyfodol, fel y gallwn ni elwa ohono mewn ffordd sy'n gwneud y gwahaniaeth mwyaf i bobl Cymru.